CELEX: 
Language: sk
Date: 2021-04-26 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení delegované nariadenie (EÚ) 2019/624, pokiaľ ide o certifikáciu v prípade zabitia v chove pôvodu

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               V nariadení Európskeho parlamentu a Rady (EÚ) 2017/625
                  1
                sa stanovujú pravidlá vykonávania úradných kontrol a iných kontrolných činností príslušnými orgánmi členských štátov.
            
            
               Delegovaným nariadením Komisie (EÚ) 2019/624
                  2
                sa dopĺňa nariadenie (EÚ) 2017/625 stanovením pravidiel pre špecifické úradné kontroly, napr. prehliadku ante mortem.
            
            
               Nedávna zmena nariadenia Európskeho parlamentu a Rady (ES) č. 853/2004
                  3
                umožňuje za určitých podmienok zabitie domáceho hovädzieho dobytka, domácich ošípaných a domácich nepárnokopytníkov v chove pôvodu. Takáto zmena musí byť spojená so zmenou nariadenia (EÚ) 2019/624 s cieľom zabezpečiť, aby takéto zvieratá sprevádzal certifikát s výsledkom prehliadky ante mortem.
            
            
               2.KONZULTÁCIE PRED PRIJATÍM AKTU
            
            
               Navrhovaná zmena je potrebná z dôvodu zmeny nariadenia (ES) č. 853/2004. Bola predmetom diskusií počas viacerých zasadnutí príslušnej expertnej skupiny, ktorá zastupuje príslušné orgány všetkých členských štátov, a títo odborníci ju vo veľkej miere podporujú. 
            
            
               Okrem toho sa v rámci poradnej skupiny pre potravinový reťazec a zdravie zvierat a rastlín uskutočnili konzultácie s organizáciami súkromných zainteresovaných strán.
            
            
               Komisia pred prijatím tohto delegovaného nariadenia uskutočnila verejné konzultácie otvoreným a transparentným spôsobom v súlade s postupmi stanovenými v Medziinštitucionálnej dohode o lepšej tvorbe práva
                  4
               .
            
            
               Informácie získané v súvislosti s uvedenými konzultačnými činnosťami sa zohľadnili pri príprave tohto delegovaného nariadenia.
            
            
               3.PRÁVNE PRVKY DELEGOVANÉHO AKTU
            
            
               Delegované nariadenie Komisie (EÚ) 2019/624 a jeho zmeny sú prijaté podľa článku 18 ods. 7 nariadenia (EÚ) 2017/625, pričom obe nariadenia nadobudli účinnosť 14. decembra 2019.
            
            
               DELEGOVANÉ NARIADENIE KOMISIE (EÚ) …/…
            
            
               z 26. 4. 2021,
            
            
               ktorým sa mení delegované nariadenie (EÚ) 2019/624, pokiaľ ide o certifikáciu v prípade zabitia v chove pôvodu
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách)
                  5
               , a najmä na jeho článok 18 ods. 7 písm. d),
            
         
         
            
               keďže:
            
            
               (1)V nariadení (EÚ) 2017/625 sa stanovujú pravidlá úradných kontrol a iných úradných činností vykonávaných príslušnými orgánmi členských štátov s cieľom overiť dodržiavanie pravidiel uplatňovania právnych predpisov Únie v oblastiach potravín bezpečnosti potravín na všetkých stupňoch procesu výroby, spracúvania a distribúcie. Tieto úradné kontroly zahŕňajú prehliadku ante mortem zvierat určených na zabitie. 
            
            
               (2)V delegovanom nariadení Komisie (EÚ) 2019/624
                  6
                sa stanovujú kritériá a podmienky na určenie toho, kedy sa v chove pôvodu môžu prehliadky ante mortem vykonávať.
            
            
               (3)Delegovaným nariadením Komisie (EÚ) [C(2021) 199]
                  7
               , ktorým sa mení nariadenie Európskeho parlamentu a Rady (ES) č. 853/2004
                  8
               , sa za určitých podmienok umožňuje zabíjať domáci hovädzí dobytok, domáce ošípané a domáce nepárnokopytníky v chove pôvodu. Jednou z týchto podmienok je, že zvieratá sa majú pred zabitím podrobiť prehliadke ante mortem a výsledok takejto prehliadky sa musí potvrdiť úradným certifikátom sprevádzajúcim telá zabitých zvierat na schválený bitúnok v súlade s článkom 6 delegovaného nariadenia (EÚ) 2019/624. 
            
            
               (4)Rozsah pôsobnosti článku 6 delegovaného nariadenia (EÚ) 2019/624 by sa mal rozšíriť tak, aby sa vzťahoval aj na domáci hovädzí dobytok, domáce ošípané a domáce nepárnokopytníky s cieľom zabezpečiť, že v prípade ich zabitia v chove pôvodu nie je ohrozená bezpečnosť mäsa.
            
            
               (5)Delegované nariadenie (EÚ) 2019/624 by sa preto malo zodpovedajúcim spôsobom zmeniť,
            
            
               PRIJALA TOTO NARIADENIE:
            
            
               Článok 1
            
            
               Článok 6 delegovaného nariadenia (EÚ) 2019/624 sa mení takto:
            
            
               1.Odsek 1 sa nahrádza takto:
            
            
               „1. Príslušné orgány uplatňujú špecifické kritériá a podmienky stanovené v tomto článku v príslušných prípadoch hydiny, zveri z farmových chovov, domáceho hovädzieho dobytka, domácich ošípaných a domácich nepárnokopytníkov.“
            
            
               2.Odsek 3 sa nahrádza takto:
            
            
               „3. V prípade domáceho hovädzieho dobytka, domácich ošípaných a domácich nepárnokopytníkov zabitých v chove pôvodu v súlade s oddielom I kapitolou VIa alebo oddielom III bodom 3 prílohy III k nariadeniu (ES) č. 853/2004 musí certifikát vyplnený v súlade so vzorom úradného certifikátu stanoveným v kapitole 3 prílohy IV k vykonávaciemu nariadeniu Komisie (EÚ) 2020/2235* sprevádzať zvieratá na bitúnok alebo sa musí v akomkoľvek formáte poslať vopred, namiesto certifikátu uvedeného v článku 5 bode 2 písm. f) tohto nariadenia.
            
            
               * Vykonávacie nariadenie Komisie (EÚ) 2020/2235 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat, vzory úradných certifikátov a vzory certifikátov zdravia zvierat/úradných certifikátov na vstup zásielok určitých kategórií zvierat a tovaru do Únie a ich premiestňovanie v rámci Únie, úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 599/2004, vykonávacie nariadenia (EÚ) č. 636/2014 a (EÚ) 2019/628, smernica 98/68/ES a rozhodnutia 2000/572/ES, 2003/779/ES a 2007/240/ES (Ú. v. EÚ L 442, 30.12.2020, s. 1).“
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 26. 4. 2021
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
               
            
         
         
            
                  
                     (1)
                  
                        Nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (Ú. v. EÚ L 95 7.4.2017, s. 1).
               
               
                  
                     (2)
                  
                        Delegované nariadenie Komisie (EÚ) 2019/624 z 8. februára 2019 o špecifických pravidlách týkajúcich sa vykonávania úradných kontrol výroby mäsa, ako aj produkčných oblastí a oblastí sádkovania živých lastúrnikov v súlade s nariadením Európskeho parlamentu a Rady (EÚ) 2017/625 (Ú. v. EÚ L 131, 17.5.2019, s. 1).
               
               
                  
                     (3)
                  
                        Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).
               
               
                  
                     (4)
                  
                        Ú. v. EÚ L 123, 12.5.2016, s. 1.
               
               
                  
                     (5)
                  
                        Ú. v. EÚ L 95, 7.4.2017, s. 1.
               
               
                  
                     (6)
                  
                        Delegované nariadenie Komisie (EÚ) 2019/624 z 8. februára 2019 o špecifických pravidlách týkajúcich sa vykonávania úradných kontrol výroby mäsa, ako aj produkčných oblastí a oblastí sádkovania živých lastúrnikov v súlade s nariadením Európskeho parlamentu a Rady (EÚ) 2017/625 (Ú. v. EÚ L 131, 17.5.2019, s. 1).
               
               
                  
                     (7)
                  
                        Delegované nariadenie Komisie (EÚ) ... [C(2021) 199], ktorým sa mení príloha III k nariadeniu Európskeho parlamentu a Rady (ES) č. 853/2004 o osobitných hygienických požiadavkách na potraviny živočíšneho pôvodu (Ú. v. EÚ L ....).
               
               
                  
                     (8)
                  
                        Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).